ming030890/wiki-yue-high-quality huggingface dataset:
游莨維

游莨維（英文：Joe Yau，1981年9月16號—）係香港無綫電視男藝員。佢2006年參加節目《一擲千金》中只贏得一蚊獎金而有「一蚊Joe」呢個花名，之後無綫電視同佢簽約，佢跟住參加2008年第22期無綫電視藝員訓練班旁聽生入行。佢拍過唔少電視劇，但都係閒角，代表作反而係細路節目《問問Master Joe》嘅主角Master Joe。

直播老婆生仔被批評
喺2017年6月，游莨維誕下囝囝Morgan，但佢一路拍片直播，一路為老婆Clara打氣，Clara就痛到大叫兼滿面淚水，事後游莨維就被網民鬧爆借老婆生仔呃like。

《東張西望》主持工作多次被批評
内文：關於東張西望嘅爭議 § 採訪手法爭議
游莨維長年係《東張西望》其中一位主持，但佢喺節目入面嘅主持手段，唔止一次被批評。其中喺2016年4月，亞洲電視因為政府拒絕續牌，需要終止免費廣播，佢喺亞視門口訪問亞視新聞部嘅主播嗰陣就被指幸災樂禍，甚至疑似用口形爆粗鬧人。另外，去到2022年6月，中環蘇豪區雲咸街爆出槍擊案，游莨維喺現場同正規嘅新聞記者爆發衝突，有唔少網民都覺得佢阻住正規嘅新聞記者工作。
游水泡

游水泡（粵拼：jau4 seoi2 pou2）係一種可以充氣嘅圓環形水上玩具。有好多細路同後生男女仔成日喺游水嗰陣用佢嘅。

作用
游水泡嘅作用係將佢束喺條腰度跳落水就得。呢樣嘢重可以用嚟學點游水。重有個講法就係個肚噉解，啫係形容個人好肥。
游水泡喺水上遊樂園入面，成日都見到喺水上瀡滑梯度用嘅，用法就係一個人坐喺個環嘅中間，跟住對腳同對手放喺個游水泡嘅出面。有好多嘅游水泡係設計成重多個一管縫嘅品種，甚至重有2個或4個窿嚟畀啲人坐得舒服啲。

構造
游水泡係由2個同一曬士嘅平面塑料嚟整嘅，其中有個咀係用嚟裝氣嘅。每個平面層係用咗一嚿大嘅圓圈斬咗一嚿細嘅同心圓出去。而且佢嘅內外平面層都係撳實咗啲空氣入去。

其它游水泡嘅品種
喺其它嘅游水泡品種入面，重有專門整畀孲𤘅子用嘅腳版游水泡。

使用注意事項
充氣之前先擰開個白嘅旋蓋，充滿嗮氣之後重要睇下個旋蓋係咪插得既啱又完全噉入嗮去，用嗰陣冇掹走個旋蓋。
如估細路用游水圈嗰陣，一定要有大人睺實。
衝到一定氣嗰陣，充氣玩具會慢慢噉縮細個膨脹度。喺繼續玩之前一定要重新睇下充氣程度有冇去到飽和狀態。
玩呢個玩具之前，一定要睇下四周圍或地下嗰邊，有冇啲尖嘅嘢響度。因為游水泡係唔可以掂得尖嘅嘢。
兒童游水圈係唔可以畀≥2個細路去玩（因為好牙煙）。
游水圈係唔啱任何年紀嘅細路：
一般嘅充氣游水圈凈係啱畀＞5歲嘅細路同成年用
冚唪唥嘅座式游水圈凈係啱畀2——4歲嘅細路用
游水泡係唔可以用嚟救啲溺水嘅人
游水圈唔可以喺游水池嘅深水區或天然嘅江、河、湖、海度用。（因為會搞單意外出嚟）

優勢
價錢比較平、圖好睇
成日畀啲潮流嘅後生男女仔同埋細路鍾意佢
可以隨時充氣同攜帶
用嗰陣可以隨時喺游水池度吹出嚟玩 唔用嗰陣可以放嗮啲氣嚟收埋。
游氏

游係唐人姓氏，喺《百家姓》裏頭排第401位。
民事婚姻

民事婚姻（Civil marriage）係指由政府當局認可嘅婚姻，有法律效力。民事婚姻可以先由宗教組織承認，再由政府承認，又或者可以係完全唔涉及宗教嘅世俗結婚。一段婚姻關係要攞到政府嘅認可，一般都要搞婚姻註冊（又叫婚姻登記）。
民俗學

民俗學係社會科學其中一門學科，主要研究信仰、風俗、口傳文學、傳統文化等等。
民主黨 (美國)

呢篇民主黨 (美國)係政治類嘅楔位文章，未完成；麻煩你幫手加下料，充實佢。
民主運動

民主運動係社會運動，推動社會民主化，參與嘅叫民主運動人士，簡稱「民運人士」，阿頭叫做民運領袖，最有貢獻嘅封為民主之父。
民事結合

民事結合（Civil union）係指由政府當局認可嘅類似婚姻嘅伴侶結合關係，係近代隨住同性伴侶權益提升而產生出嚟嘅概念，亦係同性婚姻未合法化嘅過渡產物，1989年由丹麥首創。有啲地方民事結合嘅法律地位同權益已經差唔多等同民事婚姻，只係少咗個夫妻名份。
民主進步黨主席

民主進步黨主席係民主進步黨嘅政黨領袖，而家嘅黨主席係賴清德，佢喺2023年1月18號就任。
民主黨 (日本)

呢篇民主黨 (日本)係政治類嘅楔位文章，未完成；麻煩你幫手加下料，充實佢。
有機反應

有機反應（英文：organic reaction）係一種有包含有機化合物嘅化學反應，其中分類有加成反應、消除反應、取代反應、周環反應、重排反應同氧化還原反應。有機合成會將啲有機反應串埋一齊嚟整啲新嘅有機化合物。好多人工化學物，包括藥物、塑膠、食物添加劑同布料，都係靠有機反應嚟製成嘅。
有機反應嚟講至初有燃燒同製鹼嘅皂化反應，而喺現代有機化學入面至初就有喺1828諗起嘅Wöhler合成。喺諾貝爾化學獎嘅歷史入面有唔少嘅獎都同某啲有機反應嘅發明有關，例子有Grignard反應（於1912年頒佈）、Diels-Alder反應（於1950年頒佈）、Wittig反應（於1979頒佈）、 Metathesis反應（於2005年頒佈）同Heck反應（於2010年頒佈）。

分類
有機化學有一個好犀利嘅傳統，成日都會根據發明或諗起相關有機反應嘅化學家嘅名嚟到命名啲反應，而呢啲人名反應列晒出嚟保守估計都起碼有成千個。好舊嘅人名反應有1912年發現嘅Claisen重排反應，新命名嘅有1993年發現嘅Bingel反應。英文太長嘅人名反應通常會簡寫啲名，例子有CBS反應。真正會描述發生緊啲乜嘢嘅反應得嗰幾個，例子有烯反應同羥醛反應。
另一個分類方法就係拎反應物嚟分類，其中唔少都係無機化合物。主要嘅類型有氧化劑（譬如四氧化鋨），還原劑（譬如氫化鋁鋰）、鹼基（譬如二异丙基氨基锂，亦稱LDA）同酸（譬如硫酸）。
最後，機構可以攞嚟分類有機反應，其中嘅類別有極性反應、自由基反應同周環反應。
極性反應嘅特徵就係有一𠵿電子由一個電子來源（一個身為親核體嘅電子對或者分子）移動到一個電子升盤（一個具有個低能量反鍵軌態嘅親電體）。參與呢個有機反應嘅原子會喺呢個過程入面改變佢哋嘅電荷，無論係根據啲原子嘅形式電荷抑或實際嘅電子密度。絕大部分嘅有機反應都落入呢個種類。自由基反應嘅特徵就係有非𠵿電子嘅自由基同單電子嘅移動。自由基反應可以分類做連鎖同非連鎖嘅過程。至於周環反應呢，佢會經過一個環式過渡狀態，喺呢個過程入面重新分佈啲化學鍵。雖然呢個過程有電子𠵿，但係呢度就冇實際嘅電子來源或電子升盤。周環反應嚟講，參與呢個環嘅原子軌道係需要連續噉重疊，而係受制於分子軌道對稱守恆原理嘅。當然，有啲化學過程其中會有啲步驟係嚟自兩個或者以上嘅範疇，所以呢個分類方法唔係完美。除咗呢三種有機反應，有時都會計埋過渡金屬介導嘅反應做第四種反應，縱使呢種會包含廣泛而冇乜相同之處嘅基礎有機金屬過程。

基礎知識
影響有機反應嘅因素同其他任何化學反應其實差唔多。對有機反應獨有決定反應物同產物嘅穩定嘅因素，譬如共軛效應、超共軛效應同芳香性，同埋影響活性中間體嘅存在以及穩定性嘅因素，譬如自由基、碳陽離子同碳負離子。
一個有機化合物可以有好多同分異構。故此，選擇性，即係區劃選擇性、非對映異構選擇性同對映異構選擇性，喺好多有機反應入面都係重要嘅因素嚟嘅。其中呢，周環反應嘅立體化學係受制於伍德沃德-霍夫曼規則嘅，而好多消去反應都係受制於Zaitsev嘅規則嘅。
有機反應喺藥劑生產入面好緊要。喺一個2006年嘅文獻綜述入面估計此生產當中有兩成嘅化學轉換有包喺氮同氧原子嘅烷基化，另兩成有包加插或移除保護基，一成一有包新碳－碳键嘅形成，而一成有包到官能基之間嘅轉換。

機構
可以發生嘅有機反應同機構嘅數量係無限嘅。雖然係噉，我哋都係可以用某啲概括花臣嚟描述好多常見同有用嘅反應。每一個反應都有個步式反應機構嚟解釋個反應係點樣進行嘅，縱使我哋未必可以就噉由一列嘅反應物明確噉推敲到晒成個反應機構。有機反應可以分做幾個基本嘅種類，有啲反應會隸屬喺多過一個種類，譬如有啲代替反應會跟一條加成消除嘅道路。接下嚟嘅呢個表唔會包晒每一個有機反應，淨係會包啲基本嘅有機反應。
縮合反應會將兩個反應物結合埋一齊，而整出一個細分子，通常都係水分子。相反嘅反應呢，即係消費水分子嘅反應，就叫做水解。好多聚合反應都係建基於有機嘅反應嘅，有分鏈式聚合同逐次聚合。
有機反應機理嘅每一步可以用推箭嘴嘅方式嚟顯示出嚟，當中嘅曲線係拎嚟畫出喺反應物變過渡物同合成物嗰陣時所牽涉嘅電子移動。

官能基
有機反應可以拎反應物嘅官能基同合成物嘅官能基嚟做分類嘅。譬如，Fries重組反應入面嘅反應物同合成物分別係個酯同個醇。
以下嘅表列出點樣去製備各種官能基同埋呢啲官能基嘅相關反應：

其他分類
喺雜環化學呢個範疇入面，有機反應係拎雜環嘅大細同環入面雜原子嘅種類嚟分類嘅，例子就可以睇下吲哚化學噉。有機反應亦都係基喺炭框嘅改變，例子有擴環同縮環、增炭反應、插入反應、開環反應、閂環反應。
有機反應亦可以用同炭鍵嘅化學元素嚟做分類，其中嘅分類有有機矽化學、有機硫化學、有機磷化學同有機氟化學，有炭-金屬化學鍵嗰陣就會牽涉到有機金屬化學。
有機耕作

有機耕作，又叫有機農業係替代式農業系統，源於20世紀初，係對現代、機械式、大規模農業嘅反應。有機耕作要求唔用化學合成農藥、化學合成肥料、基因改造物種、同植物生長調節劑呢啲唔天然物料。
有機肥田料

有機肥田料係用天然方法生產嘅肥田料，有大量碳元素，最常見來源係動物嘅屎，又或者用有機材料加工整成嘅堆肥。
有機金屬化學

有機金屬化學（英文：organometallic chemistry）係化學嘅一個子領域，研究有機金屬化合物，即係指隻化合物係有最少一條有機分子嘅碳原子同金屬原子之間嘅化學鍵。
有機建築

有機建築（organic architecture）係建築學上嘅一個諗頭，提倡建築設計應該追求人同大自然之間和諧。
有機建築亦都被睇成係弗蘭克·勞埃德·萊特(Frank Lloyd Wright)成個創作嘅過程。材料、思想、基礎嘅排列原則，喺建築裏面係咁重複咁形成一個整體。有機建築嘅概念唔單係建築同自然環境嘅彼此關係，同時亦都喺將建築睇成一個有機體。成個建築嘅佈局依照一個中心嘅意境同主題。有機建築亦都關注建築裏面嘅每一個元素：由窗、地下、甚至攞嚟填補空間嘅枱，每一個元素都互相緊扣一齊，反映咗自然界裏面共生嘅環境系統。
有機磷化合物

有機磷化合物係指含有碳-磷键嘅有機化合物。
有機化學

有機化學（英文：Organic chemistry）又叫碳化合物嘅化學，係化學一門，專門研究碳化物同碳氫化物等衍生物，有乜結構、特質、成份、反應同製法。呢類化合物除咗碳同氫，可以含唔同元素，尤其係氮、氧、鹵族各元素、同磷矽硫等。
有機化學個名，源自生物，故名「有機」。而雖然佢叫做「碳化合物嘅化學」，但唔係所有含碳嘅化合物都叫有機化合物。例如二氧化碳、一氧化碳、碳酸氫鹽、碳酸、碳酸鹽、氰化物（山埃）等等就唔係有機化合物。生物有大量有機化合物，例如植物入面嘅葉綠素、生物所需嘅葡萄糖等都屬於有機化合物。有機化合物變化無窮無盡，係現代不可或缺嘅材料，可以製塑膠、藥、石油化工產品。嘢食、炸藥、油等等。
甲烷，最簡單嘅有機化合物

分支
有機化學呢個範疇好大，入面包含好多其他嘅分支。
例如，因爲生物分子（例如蛋白質）都係有機化合物，所以研究生物體入面嘅化學嘅學科，即係生物化學，都隸屬於有機化學。而藥物化學係建基於有機化學同生物化學上，所以都屬於有機化學嘅分支。
上述嘅分支都係有機化學嘅應用學科。而喺中心嘅有機化學入面，有分為研究分子三維結構嘅立體化學、研究有機反應動力學（速率、過渡態等）嘅物理有機化學、有機反應、合成複雜嘅有機化合物嘅全合成同埋半合成、解決有機合成路綫嘅逆合成分析等等。

有機化合物
内文：有機化合物
有機化學就係研究有機化合物嘅學科。化學家將有機化合物分為幾個大類：
脂肪族化合物：以碳鏈為骨架，裏面冇芳香環嘅有機化合物。例子有甲烷、乙烯等等。得碳單鍵、碳氫單鍵嘅化合物叫烷烴，有碳碳雙鍵嘅叫烯烴，有碳碳三鍵嘅叫炔烴。
芳香族化合物：分子入面有芳香環嘅有機化合物。芳香環嘅例子有苯等。
雜環化合物：分子入面有一個環，環上面有一個或以上唔係碳原子嘅其他原子（可以係氮、氧等）。例如環氧乙烷就已經係雜環化合物，因爲三元環入面有氧原子。
聚合物：由好多個單體串埋一齊嘅化合物。常見例子有發泡膠（聚苯乙烯）。

官能團
内文：官能團
官能團係有機化學入面其中一個好重要嘅概念。官能團講緊嘅就係一個可以帶俾一個有機化合物特有性質嘅基團。例如乙酸、丙酸都有羧基。有相同官能團嘅化合物通常有差唔多嘅反應，但視乎情況（例如位阻效應等等），有時候佢哋嘅反應會有少少唔同。例如乙醇之所以屬於醇，可以同其他一級醇一樣發生氧化、取代等嘅反應，係因爲分子入面有羥基（
−
OH
{\displaystyle {\ce {-OH}}}
基團）。但佢嘅氧化反應同二級醇（例如2-丙醇）唔同（前者氧化出醛、羧酸而後者出酮），係因爲乙醇係一級醇而2-丙醇係二級醇（雖然大家都係醇類）。前者嘅α碳（連著羥基嘅碳）剩係連住1個烷基，後者嘅α碳連住2個烷基，所以氧化之後嘅產物唔同。
乙醇嘅結構式
異丙醇（2-丙醇）嘅結構式

命名
IUPAC有自己一套嘅系統去命名有機化合物，叫IUPAC有機物命名法。簡單去講，就係用天干去表示分子、烷基碳嘅數目，例如甲代表1個碳，乙代表兩個碳等等；多過10個碳嘅化合物嘅話用數字代表碳嘅數目，例如十一烷等。只含碳碳單鍵、碳氫單鍵嘅化合物叫烷烴，有碳碳雙鍵嘅叫烯烴，有碳碳三鍵嘅叫炔烴。如果分子有官能團，咁樣個名就要寫碳嘅數目加埋官能團嘅名，例如有3個碳嘅羧酸叫丙酸，有兩個碳嘅醛叫乙醛。而官能團嘅位置用阿拉伯數字表示，官能團嘅數目就用中國數字表示。例如一個氯代烴有3個碳，而喺2號碳上有2個氯原子，咁個名就係：2,2-二氯丙烷。
可以見到2,2-二氯丙烷有3個碳，而喺2號碳（中間嘅碳原子）上面有兩個氯原子
但其實好多人都會慣咗用俗名去叫某啲有機化合物，例如叫乙酸做醋酸，或者叫2-羥基苯甲酸做水楊酸。日常生活入面通常會用俗名。

表示方法
同其他化合物一樣，有機化合物可以用化學式表示。例如乙烷可寫成
C
2
H
6
{\displaystyle {\ce {C2H6}}}
，而佢嘅結構簡式係
CH
3
CH
3
{\displaystyle {\ce {CH3CH3}}}
。而化學家成日會用鍵綫式，鍵綫式用畫畫嘅方法表現有機化合物嘅結構。碳骨架裏面每個曲折位同頭尾都代表一個碳，碳上高嘅氫原子嘅數目可以透過碳四價嘅定理去推斷，所以通常都會省略。如下：
上邊嘅鍵綫式有三個曲折嘅位，加埋頭尾兩點，總共有五個碳，而成個分子得碳碳單鍵同碳氫單鍵，所以係（正）戊烷。透過碳四價嘅定理可以推斷戊烷裏面氫原子嘅數量。
表示有機化合物仲有其他比較特別嘅方式，例如紐曼式、哈沃斯投影式、費歇爾投影式等等。
丁烷嘅紐曼式
葡萄糖嘅哈沃斯投影式
費歇爾投影式

有機反應
内文：有機反應
有機反應就係有機化合物嘅反應，由整番梘嘅皂化反應，到後期嘅 Diels-Alder反應、Wittig反應等，都屬於有機反應。 佢有好多嘅種類，例如加成反應、氧化還原等等。呢啲有機反應非常重要，科學家就係利用有機反應嚟去合成一啲重要嘅化合物，例如藥物。

反應機理
内文：推箭嘴同反應機理
反應機理，又叫反應機構，係用嚟講反應點樣進行嘅，描述緊電子點樣流動、化學鍵嘅斷開同埋形成。而反應機理通常會用曲箭嘴來表示，一個正常嘅箭嘴就代表住一對電子，而半箭嘴就代表着一粒電子嘅流動。常見嘅反應機理有雙分子親核取代反應、親電加成反應等。

有機合成
内文：有機合成同全合成
化學家成日要合成好多重要嘅物質，例如醫藥、染料等等，而以上物質大部分時候都係有機化合物。有機合成就正正係有機化合物嘅合成，係有機化學入面好重要嘅分支。關於有機合成嘅技巧，艾里亞斯·詹姆斯·科里（英文：Elias James Corey）引進咗逆合成分析，即係將比較複雜嘅目標分子（想合成嘅分子）一步一步咁分拆，每一步用逆合成箭嘴（⇒或⇨）來標記，拆到目標分子嘅原料爲止，從而揾到合成路綫。一個好嘅合成要產率高、步驟少，而且用到嘅試劑盡量要低毒性，減少對環境嘅影響。
特敏福嘅全合成，由諾貝爾化學獎得主艾里亞斯·詹姆斯·科里及其團隊研發
全合成係有機合成嘅一種，呢個詞語由羅拔·伯恩斯·伍華德（英文：Robert Burns Woodward）發明，意思係用市場買到嘅化合物去合成複雜嘅有機化合物（通常都係天然產物）。全合成唔會依賴生物過程（例如酶作爲催化劑等），但會用到海量嘅有機反應同試劑。佢嘅重要性在於發現新嘅反應同試劑，同埋合成好有用嘅有機化合物。
有機矽化學

有機矽化學係化學嘅一門，研究有機矽化合物嘅性質同反應活性。
有機硫化學

有機硫化合物（organosulfur compounds）指含有硫元素嘅有機化合物，有機硫化學就係研究有機硫化合物嘅有機化學分支。
有機食物

有機食物（粵拼：jau5 gei1 je5 sik6，Organic food）係通過符合有機農業標準嘅方法嚟生產嘅食物。世界各地對於有機嘢食嘅標準都唔同，但有機農業嘅特點係循環利用資源、促進生態平衡同保護生物多樣性。而有機嘢食通常唔會用輻照、工業溶劑或者合成嘅食品添加劑進行加工。
喺廿一世紀，歐盟、美國、加拿大、墨西哥、日本同埋好多第啲國家都要求生產者攞到特殊認證先可以將佢哋啲嘢食作為有機嘢食嚟賣畀人。
漢濱區

漢濱區係中國陝西安康一個市轄區，總面積3652平方公里，人口94萬。
漢研

漢研（英文：Jerry Kuet，1992年8月23號—），原名闕子衡，係香港男演員同模特兒，北京電影學院畢業，2016年出道，拍過一啲電影同網絡劇。
漢莎同盟

漢莎同盟（德文：Hanse；拉丁文：Hansa Teutonica或Liga Hanseatica）係12到13世紀中歐嘅神聖羅馬帝國同條頓騎士團部份城市之間形成嘅商業、政治同盟，以德意志北部城市為主。「漢莎」嘅德文意思為「公所」或者「會館」，最早係指從南海（須德海）到芬蘭、瑞典同挪威嘅一班商人同佢等嘅貿易船隻。漢莎同盟喺12世紀中期逐漸形成，14世紀晚期到15世紀早期達到鼎盛時期，加盟城市最多達到160個。1367年，漢莎同盟成立以呂碧克（Lübeck）為首嘅領導機構，吸引到漢堡、科隆、不來梅等大城市嘅富商、貴族參加，重擁有埋自己嘅武裝同金庫。1370年，漢莎同盟擊敗丹麥，訂立《舒特留崇德條約》（德文：Friede von Stralsund），從此壟斷波羅的海地區貿易，商站遍及西起倫敦，東到諾夫哥羅德嘅沿海地區，實力雄厚。15世紀中葉之後，隨著英、俄、尼德蘭等國家嘅工商業發展，加上新航路嘅開闢，漢莎同盟由盛轉衰，1669年解散。
今日德國嘅載旗航空公司漢莎航空（Lufthansa）裡面嘅「漢莎」，指嘅就係漢莎同盟。
漢莎城市

漢莎城市（德文：Hansestadt；複數Hansestädte）有兩種含義。一方面，「漢莎城市」泛指歷史上所有加入過漢莎同盟嘅商業城市，或者連接伊啲商業城市嘅城鎮。由於漢莎同盟係一個相對鬆散嘅同盟，好難斷定焉個城鎮喺焉個時期有無加入過漢莎同盟，因此歷史上嘅漢莎城市嘅準確數量已經難以稽考。另一方面，「漢莎城市」可以係一座城市嘅頭銜。目前，城市全稱裡面重保留著「漢莎城市」嘅城市包括漢堡、不來梅同羅斯托克等等。至於漢莎同盟嘅首府呂碧克，雖然喺1937年被納粹德國當局通過《大漢堡及周邊區劃調整法》褫奪徂「自由漢莎城市」伊個頭銜（可能係因為希特勒想報呂碧克喺1932年唔俾佢喺呂碧克拉票嘅決定），但係今日市政府嘅網站依然用緊「呂碧克漢莎城市」伊個頭銜。
漢花園

漢花園喺香港九龍長沙灣東京街，喺1993年12月起好，公園入面嘅設施係跟漢代風格起嘅。由香港房屋委員會管理營運，附近有李鄭屋漢墓博物館。

設施
跟中國漢朝時代嘅園林設計為主題，有好幾個觀光景點。

開放時間
每日上晝七點至夜晚11點。
漢莎航空

漢莎航空全稱德意志漢莎航空股份公司（德文：Deutsche Lufthansa AG；德文讀音： [ˈdɔʏt͡ʃə ˈlʊfthanza]），係德國嘅載旗航空公司。按照載客量同機隊規模來計，漢莎航空係德國乃至全歐洲最大嘅航空公司；按照載客量來計，係全球第四大航空公司。總部設喺科隆，樞紐機場係法蘭克福國際機場。
航空公司個名裡面嘅「漢莎」，來自德意志地區歷史上嘅漢莎同盟。
王紫影

王紫影（英文：Shadow Wong Tsz Ying，2001年11月27號—），係香港女演員，《校花校草2022》校花第二名。

簡歷
佢喺2022年參加Youtube頻道「試當真」主辦嘅校花校草2022選秀比賽，獲得校花第二名。2023年3月，佢喺黎展峯《無限+1》MV中首次擔任女主角。
王立軍

王立軍（1959年12月26號—），蒙古名烏恩·巴特爾（傳統蒙文：ᠦᠨᠡᠨᠪᠠᠭᠠᠲᠤᠷ，中蒙聯合轉寫：Ünenbaɡatur，意思係「真勇士」）係中國差人、政治人物。佢喺吉林洮南出世，喺內蒙古阿爾山大。佢先後做過遼寧省鐵嶺市、錦州市嘅公安局長，重慶市公安局長、副市長。
2012年2月6號，王立軍突然走入美國駐成都總領事館，跟手重慶市人民政府新聞辦喺微博宣布佢接受「休假式治療」，引發中國大陸一連串政治事件，史稱王立軍事件。後來佢被捕。2012年9月24號，佢俾人判咗15年監。而家佢喺北京秦城監獄服刑。
王粲

王粲（粵拼：wong4 caan3，177年—217年2月17號），字仲宣，山陽郡高平縣（而家山東省濟寧市微山縣）人。佢係中國東漢末年嘅政治人同詩人，擅長辭賦，係建安七子之一。
王紫雲

王紫雲係香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會進出口界委員。
王粵生

王粵生（1919年1月8號—1989年12月12號）係香港粵曲音樂家。佢喺廣州出世，祖籍重慶。佢喺父母相繼亡故之後，12歲嗰時遷居香港，喺一間顧綉舖做學徒。後來佢喺覺先聲劇團及大龍鳳劇團等粵劇團做樂師，又為好多齣粵劇電影配樂，並創作大量樂曲。
痕

痕，又叫痕癢，係身體一種反應，令到皮膚某個部位唔多舒服，搲吓佢就會無事。痕嘅原因通常係受到因為受到其他外來嘅嘢刺激、熱、皮膚敏感或者皮膚病。
痙攣

痙攣（英文：Spasm）係指肌肉急劇而唔自主嘅收縮。令人感到痛嘅肌肉痙攣就叫抽筋。
痛並快樂着

《痛並快樂着》係臺灣歌手齊秦出嘅第十三張正規專輯。喺1995年9月21號由上華國際發行。

簡介
呢長唱碟收錄咗10隻歌。
痛苦

痛苦（Suffering），係情感嘅一種，因為遭遇唔好嘅經歷而引發好負面嘅情緒。
痕跡器官

痕跡器官（英文：vestigial organ）係指喺進化適應嘅過程當中，某啲身體結構失去原有功能，但又未完全消失得嗮，變成一啲冇乜用嘅結構。
痛

痛係種成日遇到，令到身、心唔舒服嘅感覺，由頭到腳邊度都會有機會出現。痛有唔同特質，乜部位痛，有幾耐痛，有幾痛，唔同痛法咁，對人有壞影響。痛好多時都有其他身心感覺跟住，就好似情緒唔好，影響判斷。
生理上來講，痛多數係身體組織受損、或者將會受損引發，令人感官上，情緒上都唔好過。痛係主觀嘅，基本上，只要一個話佢痛，就係痛。不過，一啲痛症係冇原因，或者唔知原因嘅。
病變

病變（lesion，粵拼：li1 seon4）係指一隻生物嘅組織因為疾病或者創傷造成嘅損害或者異常變化。
痔瘡

痔瘡，學名肛腸痔瘺病，係一種疾病，喺直腸屎眼皮下靜脈血管發大，成為腫塊。「十個男人，九個痔」，可知痔瘡係好常見嘅病，情況嚴重嘅病人會坐立不安，大便流血。
唔單止人會生痔瘡，動物都會有。
喺中國民間，痔瘡係奇難雜症類，好難醫。
維基同享有多媒體嘅嘢：Hemorrhoids
痛風

痛風，學術上又叫代謝性關節炎，係關節炎嘅一種，多數影響到腳板，起因係血液入面累積咗太多尿酸。
朮赤

朮赤（1182年—1227年2月）係鐵木真大仔，獲封欽察汗，死後佢個仔拔都做咗欽察汗國（金帳汗國）開國大汗。
朱主愛

朱主愛（英文：Joyce Chu，1997年3月7號—），藝名四葉草，係馬來西亞女歌手、作曲家同埋演員，2014年3月17號出道。
朱仲八

朱仲八（粵拼：zyu1 zung6 baat3）係南宋晚期句容朱家巷人，朱百六嘅老豆、朱四九嘅阿爺、朱初一嘅曾阿爺、朱世珍（本名朱五四）嘅高阿爺，亦係朱元璋嘅五世祖。佢屋企世代都係耕田。

仔
大仔：朱六二
二仔：朱十二
三仔：朱百六，係明太祖朱元璋嘅高阿爺。後尾朱元璋追尊佢為玄皇帝，廟號係德祖，佢夫人胡氏，都被追尊為皇后。
朱乃璋

朱乃璋，GBS，JP（英文：John Chu，1961年—）係香港政府審計署前署長，2019年至2022年在任。

生平
朱乃璋喺1984年加入庫務署做會計主任職系，1988年轉到核數署（主權移交後改名審計署）做核數師，2006年升做首席審計師，2010年升做助理署長，2015年升做副署長，2019年1月獲委任做審計署署長。為政府服務38年，2022年政府換屆時未獲續任，同年獲頒金紫荊星章。
朱之瑜

朱之瑜（1600年11月17號—1682年5月24號），字魯璵，係大明末年思想家，浙江餘姚人，曾經幫手反清復明，到南明亡咗就走難到日本，自號舜水，喺日本傳播漢學。
朱之瑜終焉之地
海珠橋

海珠橋係中國廣州橫跨珠江嘅一條橋，連接越秀區同海珠區。因為佢鄰近海珠石，所以有呢個名。
海珠橋1929年開始起，1933年通車，係廣州第一條跨越珠江嘅橋。1949年，國民黨撤退之前，曾經炸斷咗海珠橋。1950年整返好。橋長486米，闊33米。
海珠汽車客運站

，又叫海珠客運站或海珠汽車站，係中國廣東省廣州市嘅客運站，喺海珠區南洲路，1930年起好。呢個站重係中國內地第一間生態環保智慧化客運站同廣州公路主樞紐總體佈局規劃入面嘅國家一級汽車客運站。

佔地面積
面積係31517平方米，其中建築面積有7132平方米，綠化面積有5000平方米。

主要經營
呢個車站主要經營去粵東、粵西、珠江三角洲嘅中短途路線同廣西、湖南、湖北、江西、河南、四川等跨省（區）路線成70幾條，其中去江西同粵西嘅路線最多人坐。
海珠湖

海珠湖（粵拼：hoi2 zyu1 wu4）喺廣州海珠新滘中路，大塘村南邊；海珠濕地西邊；廣州大道南東邊，係國家級濕地公園嘅組成部分，官方聲稱係海珠區治理河涌嘅成果之一。地皮原先係大塘村嘅果園，後嚟改造成遊覽區。
公園面積2248.3畝，其中湖心區1422.6畝（水面面積795畝，陸地面積627.6畝），可以租單車遊覽。部分湖面有彎彎曲曲嘅小木橋，橋邊可以欣賞荷花。公園亦提供電瓶車遊覽服務。
公園入邊兜住個湖起咗條蠟青路，畀啲公共單車行同埋畀啲職員揸車行。
海珠石

而家嘅海珠石（喺海珠廣場東南邊影）。
海珠石（粵拼：hoi2 zyu1 sek6）係舊時廣州地區，珠江嗰邊嘅其中一嚿巨型白堊紀礁石。佢第個名係海珠島（hoi2 zyu1 dou2）或者走珠石（zau2 zyu1 sek6）同海珠洲（hoi2 zyu1 zau1）。呢嚿石同浮邱石、海印石喺埋一齊，嗌成羊城三石。佢係嚿紅色嘅砂礫岩，有差唔多100米長，50米闊。而家呢嚿石喺沿江中路同僑光東路嘅路口嗰度（舊時喺愛羣大廈嘅江邊），而家佢係陸地嘅一部分。

名
呢嚿石嘅名係因為佢長期俾珠江啲水沖刷到好似個圓轆轆嘅珍珠噉，跟住之前嘅潮汐而出現喺海入面（舊時廣州嘅珠江重闊過而家嘅珠江成5倍都唔止，嗰時啲人話佢係「海」）先至改咗噉嘅名。而家佢周邊冇幾遠嘅海珠路、海珠橋同海珠廣場呢啲地標都係用咗佢嘅名。

古仔
之前有個波斯嘅商人得知廣州入面有粒鎮國之寶――陽燧寶珠，就想出10萬重金嚟買佢，最後經過咗幾次交涉之後買低咗。喺運返去第啲國家嗰陣，商人就好開心就攞咗嚿寶放喺手心嗰度，見到佢發好光嘅嘢就更加好鍾意佢喇。點知咁啱就刮咗埐狂風，海上飆咗好多白浪出嚟，而嚿寶珠最後唔好彩跌咗落水，變咗嚿大石出嚟。

史
喺宋朝時，海珠石重喺珠江入面，後嚟因為泥沙嘅沖積，結果同珠江北邊嘅陸地連埋一齊，佢係歷代嘅遊覽勝地。嗰時喺嚿石上面整咗之前羊城八景讚過「海珠晴瀾」嘅慈度寺（而家係珠江）。到咗清朝同治時期就喺呢度起過炮臺。

水警嘅成立
1905年，廣州市開始成立水警。嗰時清政府喺珠江水上整咗個水巡總局。到咗1912年嘅中華民國成立咗之後，之前廣東省城員警廳嘅水巡總局改咗名嗌員警第12區署同第1、2、3、4、5分署。而員警第12區署就喺海珠島嗰邊。就喺1917年10月，做緊大元帥嘅孫中山就喺海珠島嗰邊整咗間中華民國軍政府海軍艦隊辦事處。

所謂「海珠公園」
之前喺長堤大馬路望過去嘅海珠公園，同陸地連埋一齊嘅係座浮橋。
1930年嘅長堤大馬路（從西向東望），圖入面嘅箭咀指住嘅係海珠石。
海珠公園喺1928年起好。嗰時嘅公園就通過浮橋同陸地嘅長堤大馬路連埋一齊。嗰時從東至西嘅建築或景區有程璧光像、銅壺滴漏、牌坊、李忠簡公讀書處、玻璃屋（南）、音樂亭、噴水池等。
到咗1931年嘅市政府搞新填地政策嗰陣就將海珠石埋咗喺地底，變成係新堤嘅一部分，而家嘅新堤一橫路同二橫路以東嘅地區就係之前嘅海珠公園。而公園入面原先有嘅程璧光像就搬咗去永安堂（而家係廣州少年兒童圖書館）嘅東面，喺填海之前，海珠公園嘅東邊係永安碼頭。不過喺新起咗馬路之後，海珠公園都重未拆嗮。

中華人民共和國成立之後
喺中華人民共和國成立咗之後，胡文虎就俾政府話成係「漢奸」，甚至將永安堂列入為「敵產」，變咗廣東省總工會。而永安堂前面嘅程璧光像就俾人拆咗，變成而家見到嘅工人雕像；喺20世紀50至60年代，公園凈得返個亭台樓閣響度，不過俾人起咗間海珠花園餐廳。
到咗20世紀90年代初，嗰時做緊廣州市長嘅黎子流命令話「大拆廣州城，起廣州地鐵」。就係噉，當局又諗住將之前海珠公園入面冚唪唥嘅建築都拆嗮，但之後唔好彩，因為開發唔成就變咗爛尾。之前有棟圍牆就封咗呢啲殘桓斷壁成好多年，一直到2006年為止。
喺2000年嘅長堤下水道改造工程入面就意外發現咗埋喺地底成70年嘅海珠石。嗰時市政府就想保護部分出咗30至60米嘅海珠石，就喺佢嘅遺址上面用透明鋼化玻璃嚟整條觀光道，將海珠石重出江湖。不過呢份計劃冇實現，而舊時海珠公園已經發展成愛群薈景灣嘅高樓住宅，而大部分嘅海珠石就喺地底度，剩低嗰啲就繼續埋喺沿江西路嗰邊。
後嚟廣州市有關部門就採取咗折衷嘅辦法將凈低嘅海珠石挖出嚟，分散擺喺之前海珠石嘅附近嚟既保護咗文物嘅同時，又加咗個新景區。不過景牌入面啲字寫得太過將簡就簡，凈係講咗海珠石嘅古仔，冇話點解海珠石喺呢度出嚟，甚至重有啲人話呢嚿石係點嚟嘅。

而家嚿石頭重喺唔喺度？
依家唔喺度喇，因為1931年，廣州市政府搞新填地政策嗰陣就將海珠石埋咗喺地底，變成係新堤嘅一部分。但係而家嘅海珠石喺海珠廣場東南邊嘅沿江中路同僑光東路口先至見到佢。
海珠廣場

海珠廣場（粵音：hoi2 zyu1 gwong2 coeng4）喺廣州越秀區一德路同泰康路交匯地，喺正海珠橋隔離，1953年落成啟用，佔地35萬平方米，係1949年以來廣州市建設嘅第一座綠化廣場。
佢個名源自海珠石同海珠橋，係廣州市目前唯一嘅一座江邊廣場，附近有好多重要建築。

歷史沿革
佢係珠江廣州段邊最大嘅綠化用地，曾經係廣州市地標式建築，見證過好多重要歷史事件。

古代
喺明朝，海珠廣場原址上面係一個定期市集，對外國人開放，稱為「定期市」。
喺清朝，佢喺廣州城牆外，係一個蔬果集市，稱為「果欄」、「菜欄」。

近、現代
1930年代，呢噠地方開始有人住，變成咗居民區。
1938年，日軍轟炸廣州城嘅時候，將佢炸到變廢墟。
1951年，修復被國民黨軍隊撤退時炸毀嘅海珠橋嘅時候，連帶修復附近嘅海珠廣場，並決定將佢開辟為綠化廣場。
1953年，海珠廣場落成啟用。
1959年，廣場內另一重要建築廣州解放紀念碑建成。
1963年，海珠廣場同廣州解放紀念碑一齊以「珠海丹心」嘅名義入選羊城八景，成為廣州市重要景點。
1968年，廣州賓館開業。
1999年，廣州地鐵2號線動工，海珠廣場圍閉施工到而家，得番東廣場開放。

交通
海珠廣場地鐵站出口
海珠廣場喺繁華鬧市，海珠橋隔離，珠江北岸，附近交通繁忙，地下鐵同多路公交車都到呢度。
海珠路

海珠路 (廣州)：廣東省廣州市入面嘅其中兩條馬路，一條喺越秀區，另一條喺海珠區。
海珠路 (香港)：香港特別行政區新界屯門區入面嘅其中一條馬路。
海珠路 (北海)：廣西省北海市海城區入面嘅其中一條馬路。
海珠路 (天津)：天津市河西區入面嘅其中一條馬路。
海珠路 (舟山)：浙江省舟山市普陀區入面嘅其中一條馬路。
海珠涌大橋

海珠涌大橋（簡化字：海珠涌大桥）係中國廣東廣州海珠區一條行車橋，北接濱江西路，南接沙渡路，全長400米，設有雙向四車道，兩邊有行人路，2020年8月3號通車。
大橋範圍入面有個「釘子戶」阻住咗，所以兩邊車道要兜過佢，高空望落嚟似隻眼，所以畀人叫做「海珠之眼」，做咗景點。
海珠濕地公園

，簡稱海珠濕地，第個名係萬畝果園（maan6 mau5 gwo2 jyun4），係中國廣東廣州一公園兼自然保護區，喺海珠區東邊嘅石榴崗，差唔多去到土華嗰邊（近而家嘅廣州新中軸線）嗰度，北邊靠住新滘中路；南邊靠住石榴崗涌；東南邊靠住京港澳高速嘅華南快速幹線嗰度，西邊同海珠湖隔住江海大道。呢間公園成日俾人讚話係「廣州嘅綠心」，入面嘅869公頃區域嘅核心區係廣東海珠國家濕地公園嘅試點建設範圍，佢將會成為全中華大城市入面，最大最靚嘅城央國家濕地公園。呢間公園喺2012年10月1號正式開畀出面嘅遊客入去玩。
由於公園嘅試營運模式日趨成熟同設施進一步完善咗，所以公園管理方喺2015年11月14號宣佈2015年12月1～31號閉園，重喺2016年1月1號開始搞收費。
2017年1月23號，園區列入咗2016年中國人居環境範例獎，成為廣州市第四個升級成國家獎嘅項。後嚟喺同年12月初因為考慮到公園有部份遊客啲質素太差（例如破壞花草樹木或亂掟垃圾）而宣佈喺同年12月19～21號呢三日停止對外服務。

面積
呢間公園嘅總面積有差唔多1100ha，其中入面嘅869公頃區域嘅核心區係廣東海珠國家濕地公園嘅試點建設範圍。而入面包括咗59.7公頃嘅城市内湖濕地，214.6公頃嘅河涌濕地同埋202.3公頃嘅涌溝——半自然果林鑲嵌復合濕地。而濕地率方面，可以去到間公園嘅54.8%。

濕地廣場
濕地廣場有8800㎡大，佢有成個廣州市冚唪唥嘅同類牌坊入面，最高嘅濕地牌坊響度嘅同時，重有嶺南園林風格嘅綠影長廊、鑊耳式建築風格嘅客服中心等建築整成嘅通透式廣場。嗰度有雕花飛簷同埋飛閣流丹嘅綠影長廊、同好高嘅鑊耳山墻、好古老嘅趟櫳門、比較靚嘅滿洲窗夾埋一齊搞出咗比較靚嘅嶺南建築特色。

濕地牌坊
濕地牌坊係廣州市冚唪唥嘅同類牌坊入面，最高嘅濕地牌坊。有28.3m闊，23.8m高。而建築方面係用咗石雕同埋比較精細嘅木料斗拱、灰色塑料裝飾嘅屋脊同埋兩邊有嶺南特色嘅魚形鴟嘴嘅建築，搞成一個幾有傳統特色嘅四柱三間廡式三樓嘅結構牌坊，而牌坊嗰度重有梅蘭竹菊嘅圖案同埋「雙龍戲珠」、「漁樵耕讀」、「三陽啟泰」、「碩果纍纍」同「嶺南佳果」嘅石雕，唔單止體驗咗嶺南建築嘅精細同得意嘅嘢，甚至重show咗海珠濕地嘅農耕文化歷史同嶺南佳果嘅主產地特色。

綠心湖
海珠濕地入面嘅綠心湖算係間公園嘅其中一個最大特色，佢有6000㎡咁大，而且佢啲湖水同河涌啲水有連埋一齊，靠自然潮汐嚟補水，而水質方面清到可以見底，而且重冇乜浪噉。喺湖嘅中心重種咗成年都開花嘅美人蕉同再力花、同埋有淨化水質嘅卅幾樖水生植物。湖入面重有魚蝦貝螺都喺埋度而搞出一片幾有生機同芳華嘅嘢，而湖嘅兩邊重整咗雙向親水人行棧道嚟畀啲人近距離睇湖入面啲植物同水底嘅嘢。喺個湖嗰度重可以睇到中國第一高塔——廣州塔嘅靚景。

花溪
花溪有650m長，入面有好多樹木同埋雀仔叫、好響嘅水流聲喺埋一齊。入面種咗成60幾樖植物，主要係開花植物同常綠植物夾埋一齊嚟種。

友誼林
喺2012年11月17號嘅廣州國際城市創新獎嘅友誼林植樹活動就喺呢度辦過，入面有56個國家嘅153個城市嚟參加咗呢項參評。喺呢度重見證咗廣州國際城市創新獎嘅誕生。

福壽果廊
福壽果廊嘅棧道有成300m長，入面種咗好多荔枝、龍眼、黃皮呢啲嶺南佳果響度。呢條果廊入面重畫咗成千個帶有「福」、「祿」、「壽」呢啲噉嘅字。而呢三個字啫係話「唔使求第幾，凈係求平安。」噉解。

果香橋
果香橋係通去好多結咗果嘅花果島，喺橋頂度未落到島入面就聞到果香。

果漪橋
果漪橋嘅橋底嗰度有條好清嘅水行過，入面有好多魚喺嗰度游，加上島上面嘅果林啲影show嗮喺水流入面，搞到啲果跟住啲波浪嚟喐。

花橋
白雪雪嘅拉索牽引橋跨過龍潭涌，唔理佢喺橋頂定橋底都係有好多花響度，而且一年四季都有，咁啱就係「廣州——靚嘅花城」嘅縮影。

飛同開放時間
2015年11月30號或之前，公園係免費開放。但2016年1月1號重新開放之後，公園從免費變成優惠收費期。期間入場要￥20／人。從2017年1月1號開始實行正式收費。

飛
個人
每位￥50。
身高≤1.2m嘅細路／歲數≥65嘅老坑（要有廣州嘅老人證或中國大陸身份證）／現役或榮譽軍人（要有軍官證或榮譽證）／殘疾人（要有殘疾證）：免費
港澳入境遊客一定要帶《港澳居民來往內地通行證》。
臺灣入境遊客一定要帶《臺灣居民來往大陸通行證》。
國際旅客一定要帶護照。
公園遊客唔可以同時享有入場優惠同網站訂票優惠。
團隊
家庭套票：￥100（要至少有兩位大人同一位細路）。
普通團：￥50（團隊至少要≥10人）。

開放時間
09:00—17:00，逢禮拜一閉園（除節假日外）。
海珠路 (廣州)

海珠路 (廣州越秀)，越秀區入面嘅海珠路，因為路嘅最南邊係珠江，條路啱好對住河對面嘅海珠石先至改咗噉嘅名。
海珠路 (廣州番禺)，番禺區沙溪大道附近嘅海珠路。
環遊世界

環遊世界，旅行遊法一種，指地球兩極之間，用種種方法，遊過所有經度而環一圈。依種旅遊，西洋有本書叫八十日環遊世界而出名。
中世紀之後，西洋唔少人想行船，想搵新航道同東方貿易。其中有假說地球為圓球，咁可以自歐洲向西到達東方。第一個成功，為麥哲倫嘅船員，麥哲倫死喺菲律賓，由船員向西行回到歐洲。廣義而言，都可謂環遊世界。

字
環遊世界以航行來睇，英文叫Circumnavigation。依個字Circum為圈，navigation為行船。個字定義闊啲，圍洲、圍大陸、圍星球都可以用。
另一英文字Around the world，就世界一圈，同環遊世界字義相近。英文現今亦唔止旅行，其他如電波、衞星之類，圍地球一圈都可以用。
瓊·洛德

瓊·洛德係一個英國作曲家、鋼琴家、風琴師、詞曲作家。
環龐斯德利昂

環龐斯德利昂（Juan Ponce de León，1474年—1521年7月）係西班牙探險家，頭一任波多黎各總督，波多黎各首府聖環個名就係紀念佢。相傳佢發現咗青春之泉。
瓊中

瓊中係中國海南一黎族苗族自治縣，面積2706平方公里，人口20萬。
瓊山苑

瓊山苑係香港房屋委員會嘅居者有其屋屋苑，喺香港九龍牛池灣，近富山邨。屋苑總共有五棟樓，喺1982年起好，係鑽石山最早起好嘅居屋屋苑。
環頭

環頭（粵拼：waan4 tau4），書面語警區，係一種根據差人行咇嚟劃分嘅地理區域。「環頭」個「環」，有機會嚟自香港開埠初期「四環九約」嘅分區。
環顧日常

《環顧日常》（英文：FEHD Drama）係港台電視製作嘅單元劇，內容主要係講食物環境衞生署嘅工作。套劇由2021年3月27號到4月17號逢禮拜六21:30-22:00喺港台電視31首播，總共播咗4集。另外有一集臨時被抽起咗，原因據稱係廣播處長李百全唔滿意嗰一集有明確支持反修例運動立場嘅黃店「渣哥」老闆娘譚小環參演。
璽

璽係代表一個國或者君主嘅圖章，多數用玉做，所以又叫玉璽。當中代表一國嘅叫國璽；代表君主嘅叫御璽。
由秦代到唐代超過一千年，中國歷代皇帝都會用傳國玉璽，到唐末帝李從珂自焚時唔見咗。
瓊山

瓊山係中國海南海口一區，面積953平方公里，人口48萬。
格拉咸格連

格拉咸格連（英文：Graham Greene，1904年10月2號—1991年4月3號）係位英國作家，主要寫小說。
格拉年

格拉年（西班牙文：Grañén）係西班牙亞拉岡威斯卡省一座城，住2千人。
格拉咸數

格拉咸數係一個大數，又名［［葛立恆數］］喺Ramsey 理論入邊一條問題入邊作為一個上界出現，大過其他大數例如Skewes 數、Moser 數、不可說不可說轉、古戈爾普勒斯好多。個名嚟自研究出呢個數嘅美國數學家朗奴格拉咸。
呢個數字用高德納箭嘴可以寫成噉：
格拉斯哥

格拉斯哥（Glasgow）係蘇格蘭第一大城，英國第三大城，同埋歐洲第27大城，喺佳德河河口。喺2024年，格拉斯哥大約有1百70萬人口
格拉斯哥流浪足球會

流浪足球會，香港人普遍稱為格拉斯哥流浪，係蘇格蘭一間足球會，而家打緊蘇格蘭超級足球聯賽。主場位於格拉斯哥市西南部容量50,817人嘅埃布羅克斯球場。
佢曾經同同市宿敵些路迪一齊係蘇格蘭超級足球聯賽班霸，壟斷蘇格蘭足球超過100年。
格拉斯哥流浪喺1872年成立嗰時係十個蘇格蘭足球聯賽成員之一，往後都係打頂級聯賽，直到2011/12年球季完之後擁有者The Rangers Football Club Plc清盤，球隊被降班至第四級聯賽為止。格拉斯哥流浪用咗四個賽季，2016/17年球季上返蘇超。
流浪擁有奪得本土聯賽冠軍（截至2020/21年球季共55次）同埋本土三料冠軍（7次）最多嘅世界紀錄。
格拉斯哥普魯斯域機場

格拉斯哥普魯斯域機場（粵音：gaak3 laai1 si1 go1 pou2 lou5 si1 wik6 gei1 coeng4）係喺英國蘇格蘭嘅一個機場，喺1938年嗰陣經已起好兼且開放畀人用嚟搭飛機。
格拉斯哥機場

格拉斯哥機場（粵音：gaak3 laai1 si1 go1 gei1 coeng4）係喺英國格拉斯哥嘅一個機場，喺1932年嗰陣經已起好，兼且喺1966年開放畀人用嚟搭飛機。
格拉哥里字母

格拉哥里字母係現存最古老嘅斯拉夫語族字母，由希臘字母演變，由約莫862年用到中世紀。
濁酒

濁酒係色水混濁奶白嘅米酒，同清酒相對，皆因無做到過濾，味通常比較甜。
濂溪區

濂溪區（粵拼：lim4 kai1 keoi1）係中國江西九江嘅市轄區。面積548km²，2007年人口29萬。轄3條街道、7個鎮、1個鄉、2個科所。呢度靠近廬山，有好有國內外遊客人氣嘅廬山休養度假村，譽為「京九重鎮，鄱陽明珠」。於1980年首度設區，叫郊區（gaau1 keoi1），1984年因爲廬山改名爲廬山區（lou4 saan1 keoi1），2016年4月29號改名做濂溪區。
街道：十里街道、五里街道、七里湖街道
鎮：姑塘鎮、威家鎮、新港鎮、蓮花鎮、賽陽鎮
鄉：虞家河鄉、高壠鄉
科所：廬山林科所

史
當地嘅廬山度假村喺1800年代由歐美人所起，喺炎夏時節廬山地方係個「天然冷氣房」，吸引週邊城市、遊客來避暑。
喺1949年之前，廬山地方係國民黨軍隊嘅訓練地、集結地。而民國總統蔣介石亦都時不時來廬山度假。1946年美國特使佐治馬蘇將軍就喺呢度同蔣介石傾二戰之後中國嘅國際地位、角色。
自1949年建立中共政權，呢度就係有名嘅中共中央會場。1959年、1961年、1970年喺度開過三次大會，稱之為「廬山會議」。
2016年4月29號，廬山區改名做濂溪區，將牯嶺鎮劃畀新成立嘅廬山市，原先嘅海會鎮分開兩部分：劃出7條村（高壠、廬山水泥廠、五星、雙壠、銀門、谷山、青山）成立高壠鄉，歸濂溪，淨低嘅6條村（海會、廬星、彭山、長嶺、五洲、光明）造成海會鎮劃畀廬山市。另外賽陽鎮嘅廬山雲霧茶場（含剪刀峽景區入口）、廬山茶科所，蓮花鎮嘅蓮花林場，海會鎮嘅廬山茶場劃畀牯嶺鎮，歸曬廬山市。

氣候
年均温17.1℃，年均降水量1412.4mm，無霜期263日。
濃鹽水

濃鹽水（brine）係比較高濃度嘅食鹽（氯化鈉）同水組成嘅溶液。跟美國地質調查局嘅定義，含鹽量0.1-3.5%嘅叫鹽水（saline water），而超過3.5%嘅就叫濃鹽水。
濉溪

濉溪係中國安徽淮北一個縣，總面積1987平方公里，人口110萬。
濁雙唇破音

濁雙唇破音，又叫濁雙唇塞音、濁雙唇爆音等，係好多話都聽到嘅啞音（輔音）。萬國音標用/b/來表示。濁雙唇破音，按發聲特徵，係濁音，係雙唇破音。響聲韻學上，佢係重唇音聲母，中古時叫並母。
廣東話當中，廣府一帶濁雙唇破音都化做清雙唇破音。而四邑話重有濁雙唇破音。
有啲話，濁雙唇破音重會分送氣濁雙唇破音同唔送氣濁雙唇破音。例如唔少印度話，都有呢種對立分別。如果無標明，一般都假設係唔送氣濁雙唇破音。
濕地公園站

濕地公園站係香港嘅輕鐵站，代號530，屬於單程車票第5A收費區，為香港濕地公園同埋週邊地區居民提供服務。
本站係輕鐵系統中少數車廂內設有普通話報站嘅車站之一（另一個係銀座站）。
濂泉路

濂泉路（粵拼：lim4 cyun4 lou6）係中國廣東省廣州市嘅一條馬路，喺天河區入面，成條馬路南北走向。南邊從先烈東路開始，一直去到白雲山濂泉門（東南門）口嗰頭。

名
内文：蒲谷
呢條馬路係因為好耐之前，白雲山有條濂泉流過呢度先至改成噉嘅名。

史
條路喺1970年代尾嘅改革開放時期起好，初期係條15m闊嘅馬路，直到2006年，廣州市人民政府先至將廣深鐵路到先烈路段整到26米咁闊嚟環節密集嘅人流。
廣州市公安交警部門為咗緩解內環路東北段同先烈東路成日出現大塞車情況，決定喺2016年3月22號00:00（UTC+8）開始，條路改成凈畀南向北嘅單行線。

概要
全長1160米，闊9—18米，2—3車道，馬路南闊北窄；其中廣園東路以南凈畀南向北行，廣園東路以北係雙行線。另外，廣園東路嗰度有嚿石壆攔住，冇連埋一齊。

特色
呢條馬路附近都係一片貨運場同服裝嘅集散批發地。尤其係南邊，日日都車水馬龍。而北邊就唔同景，喺平時上班時間嗰時嘅貨運人流比較多，節假日上白雲山啲人比較多。
濃度

濃度係指一隻物質喺混合物佔嘅比例有幾多，有幾種唔同計法，包括質量濃度、體積莫爾濃度、重量摩爾濃度等。
界限街遊樂場

界限街遊樂場（英文：Boundary Street Recreation Ground）係香港一公園同遊樂場，喺旺角洗衣街200號，行政上歸油尖旺區。設施有草地球場、曲棍球場、戶外乒乓球檯同埋十一人人造草地足球場。中有條花墟徑，隔籬係明渠，隔開旺角大球場。
畑中槙人

畑中槙人（1996年6月7號—）係日本足球員，司職前鋒，效力鳥取飛翔。
畑尾大翔

畑尾大翔（1990年9月16號—）係日本足球員，司職後衞，效力甲府風林。
界面活性劑

界面活性劑（粵拼：gaai3 min2*6 wut6 sing3 zai1，Surfactant）係指啲可以令目標溶液嘅表面張力下降嘅物質。
界首

界首係中國安徽阜陽一個縣級市，總面積667平方公里，人口77萬。
畏高

畏高，又叫畏高症，係種常見嘅恐懼症，當個人企喺高處，就會覺得驚。
畏高某程度上係人嘅一種本能反應，可以避開由高處跌落嚟嘅危險。
畑實

畑實（日文：畑 實(Hata Minoru)；1989年3月30號—）係日本足球員，熊本縣上益城郡益城町人，司職守門員，效力熊本羅亞素。
畑潤基

畑潤基（1994年8月14號—）係日本足球員，司職前鋒，效力秋田藍閃電。
畑本時央

畑本時央（1992年8月18號—）係日本足球員，司職後衞，效力盛岡仙鶴。
深水埗天后廟

深水埗天后廟係香港嘅一間天后廟，係喺九龍深水埗醫局街，座北向南。間廟喺清朝光緒27年（1901年）起嘅，喺1990年重修過。間廟而家由華人廟宇委員會打理。
深水埗天后廟除咗奉祀媽祖外，重有包公、觀音、關帝同太歲等神祇。廟裏面存有民國2年（1913年）嘅門聯同民國四年（1915年）嘅銅鐘。中門門框兩邊刻有「百粵著聲靈大道為公鍚福自天宏啟宇；八方虔禱祀群生在宥臚歡薄海慶安瀾」嘅對聯。廟裏面曾開設深水埗公立醫局。
深水埗撒錢案

深水埗撒錢案，係一單發生響2018年12月15號深水埗黃金電腦商場出面嘅一單案件，過程係有好多一百蚊港紙畀人由高空撤落嚟，引嚟好多市民去搶。之後，差佬先以「公眾地方擾亂秩序罪」拉咗懷疑撤錢落街嘅「幣少爺」黃鉦傑，跟住以「串謀詐騙罪」拉多兩個人。呢件事同時令人關注虛擬貨幣帶嚟嘅問題。
深水埗東

深水埗東（英文：Sham Shui Po East，代號F2）係香港深水埗區議會下轄嘅其中一個雙議席選區，2023年設立，範圍主要係深水埗區東部。
深水埗公立醫局

深水埗公立醫局係香港一座醫療嘅建築，喺九龍深水埗醫局街137號，喺1930年代起，而家改咗做美沙酮診所。喺2009年12月18號被評為二級歷史建築。

史
深水埗公立醫局喺1911年設立，原本喺深水埗天后廟裏面，後嚟開闢醫局街亦因此而得名。1930年，醫局搬去現址嘅建築，並荷蒙當時嘅富商黃耀東出錢起，起好之後取代咗區內一間舊診所。深水埗公立醫局戰前係由深水埗街坊福利會負責打理，日間係醫療中心，夜晚就用作街坊福利會嘅議事地方。
1950年代初，唔少新移民定居深水埗，當時肺癆流行，醫局救治咗唔少病人。1950年代至1970年代，醫局晚間用作深水埗街坊福利會社區中心之用。2002年進行翻新工程之後，而家醫局已改做美沙酮診所，並改名叫「深水埗美沙酮診所」，由醫療輔助隊打理。

建築
深水埗公立醫局係一楝樓高兩層嘅白色建築，上面寫住「深水埔公立醫局」，「深水埔」係「深水埗」嘅舊名，係現代裝飾派藝術嘅建築風格。醫局佔地超過1,000平方米，上層係員工休息室，下層係詢問處、診療室、注射室同辦公室。
深水埗區議會

深水埗區議會係香港18個區議會之一，負責協助處理九龍深水埗區事務。該區共有25個議員。
深水埗政府合署

深水埗政府合署係香港一座政府合署，喺九龍深水埗元州街55號，1955年啟用。入面設施包括康樂及文化事務署深水埗區康樂事務辦事處。
深水埗站

深水埗站（粵拼：sam1 seoi2 bou2 zaam6；英文：Sham Shui Po Station）係港鐵荃灣綫一個地底車站，喺九龍深水埗區，1982年5月10號啟用；主調係深綠/青藍色。

車站大堂
車站曾經係2007至2011年期間開左唔少電腦週邊配件店，配合黃金電腦商場貨品。不過2012年起被港鐵成日見到商店取代。

利用狀況
供乘客上網的電腦
深水埗站係深水埗區最繁忙嘅港鐵站，因為位於深水埗市中心，附近嘅高登電腦中心同黃金電腦商場、鴨寮街及西九龍中心等係該區主要購物地點。此外，有部份石硤尾區居民嫌石硤尾站不便而使用本站來往尖沙咀至港島各區，所以佢哋多數會行去太子站或深水埗站，當中往來大嶼山嘅乘客多數會行去深水埗站。
港鐵已喺該站收費區設置3部電腦提供上網服務，電腦響2008年1月啟用。

歷史
深水埗站喺1982年5月17號隨荃灣綫全綫通車而啟用，而車站承建商為西松建設株式會社。

加建站外升降機
地面升降機（2017年6月）
深水埗站自從啟用以來一直無連接地面嘅升降機，為方便出入站，港鐵公司於2010年3月開始建造一部連接大堂及長沙灣道同北河街交界地面嘅升降機。升降機已於2012年5月16號投入服務，成為「用心聽‧用心做」計劃下第二部落成啟用嘅升降機。

更換升降機
連接大堂同月台升降機於2017年5月12號至2018年1月期間暫停使用，以更換為較新型號。

加設車站藝術品
2017年，港鐵公司同14名來自薩凡納藝術設計大學（SCAD）香港分校嘅室內設計學生團隊，為車站月台同大堂設計藝術項目。最後《城市身份》同《深水埗的椅子》獲選為最終設計，作品於2018年春季完工。
深水埗公園游泳池

深水埗公園游泳池（英文：Sham Shui Po Park Swimming Pool，簡稱深水埗游泳池），係香港九龍深水埗區嘅一個公眾游泳池，喺深水埗荔枝角道733號深水埗公園，由康樂及文化事務署管理。
深水埗區

深水埗區係香港十八區之一，位處九龍西北。2001年嘅人口有353,550。深水埗區包括深水埗、長沙灣、荔枝角、蘇屋、石硤尾、又一村同埋昂船洲。
深水埗區西北面以呈祥道同荔景山道為界，要注意嘅係一啲被人視為九龍嘅地區，好似九華徑、華荔邨同埋盈暉臺部分座數都係屬於葵青區，但清麗苑（荔景山道以南，呈祥道以北）就喺深水埗區範圍入面。

歷史
由於喺李鄭屋邨發現度咗東漢古墓（而家係李鄭屋漢墓博物館），所以估計東漢嗰時，深水埗區已經有人住。
後來到咗十九世紀（特別係1898年之後），深水埗慢慢變成市區，入邊嘅鴨寮街更加係好出名嘅電器街。
深水埗的士撞人案

深水埗的士撞人案係2019年香港反修例運動期間裏面嘅一單案。事源於2019年10月6號反極權反緊急法大遊行嗰陣，的士司機鄭國泉喺深水埗揸住佢架的士，撞咗埋去一個23歲女仔到。

司機背景
鄭國泉參加過「愛國」遊行，話自己俾人告好無辜。香港立法會議員許智峯提私人檢控告鄭國泉，俾律政司出手截住咗個私人檢控，仲撤銷埋。

律師行反告
鄭國泉嘅代表律師行係何君堯所屬嘅律師行，間嘢幫鄭國泉告番許智峯轉頭。之前何君堯都有同鄭國泉講過叫佢唔使驚，因為律政司一出手幫佢，佢就唔會有事上身。
盧約

盧約（—907年），浙東遂昌人，晚唐嘅軍閥。佢長期佔據處州（而今嘅麗水），後來又佔據溫州。佢佔據處州26年，對當地發展有貢獻。
唐僖宗廣明年（公元880年），盧趁黃巢叛亂，自己都喺遂昌班馬反抗官府。中和元年（881年）十一月，佢帶兵攻克處州城，自己做處州刺史。到905年，佢又派細佬盧佶攻取溫州。
盧芷茵

盧芷茵（英文：Emily Lo，1991年4月10號—），係香港女藝人，係前viuTV節目主持。

簡歷
盧芷茵喺香港出世，屋企幾有米。2014年，傳媒揭發佢同歌手周志康拍拖五年奉女成婚，畀佢個外號叫「A貨樂瞳」。2017年開始，佢做viuTV節目《Girls' Talk》主持。
盧甘斯克州

盧甘斯克州（烏克蘭文：Луга́нська о́бласть；俄文：Луганская область）係烏克蘭東面一州，首府盧甘斯克。
2014年，盧甘斯克州嘅親俄武裝分子喺俄羅斯操縱下發動叛亂，成立畀烏克蘭當局列為恐怖組織嘅傀儡政權盧甘斯克人民共和國。
盧綺婷

盧綺婷（英文：Amber Rudd，1963年8月1號—）係英國政治人，英國保守黨員，2016至2018年做內政大臣，2018至2019年間做就業及退休保障大臣。
盧甘斯克人民共和國

盧甘斯克人民共和國（俄文：Луганская народная республика，縮寫：ЛНР）係俄羅斯主張嘅自治共和國，一般受國際社會拒絕，公認做烏克蘭嘅領土。

歷史
2014年，由位於烏克蘭東部嘅盧甘斯克州發動叛亂嘅親俄武裝分子，喺俄羅斯操縱下霸佔盧甘斯克嘅行政大樓之後，宣布成立嘅傀儡政權。盧甘斯克人民共和國嘅地位不但唔受國際社會承認，仲畀烏克蘭當局列為恐怖主義組織。
經過俄羅斯響2022年2月承認個政府之後幾日，俄羅斯入侵烏克蘭；而盧甘斯克人民共和國亦都因為俄軍進攻嘅關係，由控制盧甘斯克州大約一半，到控制超過9成。到2022年9月，政府通過簽署儀式，聲稱由獨立國家自願加入俄羅斯，成為俄國所屬嘅共和國。當然，國際社會絕大部分國家都唔承認呢個講法，繼續認為盧甘斯克州係烏克蘭不可分割嘅領土。

地理
盧甘斯克人民共和國係內陸地方，北部連接烏克蘭，西面靠住頓涅茨克人民共和國，東面就連接俄羅斯。
盧甘斯克人民共和國實際控制住盧甘斯克州只有唔夠一半嘅地方，包括最大城市盧甘斯克市。至於盧甘斯克州嘅其餘大多數地方仍然由烏克蘭控制。

外交
響成立之後，盧甘斯克人民共和國先後得到南奧塞梯共和國同埋頓涅茨克人民共和國嘅承認。2022年2月21號，俄羅斯承認咗盧甘斯克人民共和國。
聯合國並未承認盧甘斯克人民共和國，認為盧甘斯克人民共和國所侵佔嘅領土一直都屬於烏克蘭。
湄潭

湄潭係中國貴州遵義下轄嘅一個縣，有1845平方公里咁大。
湊仔

湊仔（Parenting），係將細路培育到佢變大人嘅過程，促進佢嘅體能、情緒同智力發展。
渾江區

渾江區係中國吉林白山一個區，總面積1382平方公里，人口33萬。
渾源

渾源係中國山西大同一個縣，總面積1965平方公里，人口34萬。
渾水摸魚

渾水摸魚係三十六計入面嘅第20個計策，歸類入混戰計，內容係趁住敵方內部混亂嘅機會，佢無主見時令佢順從。
湄公河

湄公河（湄讀眉，粵拼：mei4 gung1 ho4；Mekong），舊時唐字叫越南江，又有英文名River of Cochinchina，係越南最南部一條大江。出海口約莫喺北緯八度左右。
佢上游係中國嘅「瀾滄江」，個名可能源自古時瀾滄王國。

史
大清時，越南江係大清同中南半島各國交界。
湄公河三角洲

湄公河三角洲係湄公河出海口嘅三角洲，喺越南南面，範圍包括芹苴直轄市，同埋安江、薄遼、檳椥、金甌、同塔、後江、堅江、隆安、朔莊、前江、茶榮、永隆十二個省。
湄南河

湄南河，正式名昭披耶河（泰文：เจ้าพระยา），係泰國境內一條河，長372公里，由濱河同楠河交匯處流入泰國灣。
省善真堂

省善真堂係香港九龍區大規模嘅道觀之一，係慈善道佛宗教團體，喺九龍塘律倫街7-8號。「省善真堂中西醫診所」就喺九龍城賈炳達道。

史
省善真堂嘅前身係喺1942年喺中國廣東東莞成立嘅「蓬瀛閣」，重設有「善寶善社」，係負責贈衣施食嘅慈善工作。第二次世界大戰之後搬嚟香港，1952年喺九龍深水埗營盤街成立咗「省善真堂」。1958年就俾華民政務司立案成為廟宇。1959年搬去譚公道。更喺1967年同1968年分別註冊成為「有限公司」同「非牟利道教慈善團體」。1970年搬去九龍塘律倫街八號，並喺1990年再買埋隔離七號，擴建至而家嘅規模。
省善真堂裏面設有三清正殿、文殊大殿、斗姆閣、鸞壇同觀音殿等。